Diari Oficial de la Generalitat Valenciana


Sumari del DOGV 3459, del 23-03-1999 (1999/1791)

ORDRE de 15 de febrer de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la protecció de la natura, de diverses finques situades en la partida de les Pedres del terme municipal de Silla (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3459

Data del DOGV
:   23-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1791


Data del document
:   15-02-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Silla
    * cultura regional
    * propietat immobiliària

ORDRE de 15 de febrer de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la protecció de la natura, de diverses finques situades en la partida de les Pedres del terme municipal de Silla (València). [1999/Q1791]
  
Mitjançant dues escriptures de compravenda, atorgades davant el notari de València, el senyor Joaquín Sapena Davó, el 9 de febrer de 1999, la Generalitat Valenciana va adquirir diverses finques situades a la partida de les Pedres, del terme municipal de Silla (València), dins dels límits del Parc Natural de l'Albufera, per a incrementar la superfície del parc esmentat, inclòs en la llista de zones humides d'importància internacional en el Conveni Ramsar i catalogat com a Zona d'Especial Protecció per a Aus (ZEPA) per la Directiva 79/409, de la Comunitat Econòmica Europea, sobre conservació d'aus silvestres.
  
Una vegada formalitzada l'adquisició, i de conformitat amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, es procedeix a l'afectació al domini públic de la Generalitat Valenciana dels esmentats immobles.
  
En virtut de tot això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Primer
  
Afectar al domini públic de la Generalitat Valenciana, amb efectes de 9 de febrer de 1999, i amb la finalitat d'ampliar la superfície del Parc Natural de l'Albufera, els immobles que a continuació es descriuen:
  
A01/46/230/0004
  
Rústica: terra arrossar, al terme de Silla, partida de les Pedres (polígon 18, parcel·la 27), de 49 àrees i 86 centiàrees, i que confronta, nord, el senyor Salvador Pascual Aguilar; sud, viuda del senyor José Giner, abans marqués de San Joaquín; est, sequiol divisori dels termes de Sollana i Silla; i oest, la senyora Ana M.ª Alapont Costa, avui séquia del Poll enmig.
  
A01/46/230/0005
  
Rústica: terra d'arrossar, al terme de Silla, partida de les Pedres (polígon 118, parcel·la 20 meitat) de 41 àrees i 55 centiàrees i que confronta, nord, el senyor Miguel de Campenín; sud, el senyor Silvino Alapón, carretera de les Pedres enmig; est, el senyor José Antonio Polit García; i oest, el senyor Francisco Jorge Asins, carretera enmig.
  
Rústica: terra d'arrossar, al terme de Silla, partida de les Pedres (polígon 118, parcel·la 20 meitat), de 41 àrees i 55 centiàrees i que confronta, nord, el senyor Miguel de Campenín; sud, el senyor Silvino Alapón, carretera de les Pedres enmig, i est i oest, el senyor Luis Polit Martínez.
  
Segon
  
Els immobles queden integrats en el domini públic de la Generalitat Valenciana, i correspon a la Conselleria de Medi Ambient, l'exercici de les competències demanials sobre aquests, inclosa l'administració i la conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 15 de febrer de 1999
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ